APSTIPRINĀTS:

Studiju virziena “Reliģija un teoloģija”

padomes sēdē 27.05.2020.

**NOLIKUMS**

Par noslēguma pārbaudījumu kārtošanu ārkārtējās situācijas laikā

LU Teoloģijas fakultātes (TF)

Teoloģijas un reliģiju zinātnes bakalaura studiju programmā

1. Bakalaura darbu **iesniegšanas** termiņš ir 2020.gada **18. jūnijs**.

Bakalaura darbu **aizstāvēšana** paredzēta 2020.gada **25. jūnijā**.

2) Studējošie izstrādāto bakalaura darbu līdz noteiktajam iesniegšanas termiņam (18.06.2020. plkst. 17:00) augšupielādē LUIS vietnē - darba elektronisko versiju (bez e-paraksta) vai ar drošo e-parakstu parakstītu versiju, kā arī nosūta to (1): uz TF dekanātu (teoldept@lu.lv), (2) darba recenzentam, kā arī (3) darba vadītājam.

3) Saņemot darba gala versiju, bakalaura darba vadītājs elektroniski nosūta uz TF dekanātu apliecinājumu par darba rekomendēšanu aizstāvēšanai (e-pasta veidā uz adresi teoldept@lu.lv), vai paraksta noslēguma darbu ar drošu elektronisko parakstu, informējot par šo faktu TF dekanātu (teoldept@lu.lv). Gadījumā, ja darbs nav rekomendējams aizstāvēšanai, darba vadītājs nosūta uz minēto e-pasta adresi negatīvu slēdzienu.

4) Bakalaura darbu aizstāvēšana notiek attālināti “***Microsoft Teams***” vidē, Bakalaura studiju programmas “Teoloģija un reliģiju zinātne” Bakalaura gala pārbaudījumu komisijai (turpmāk: **Komisija**) un studentiem pieslēdzoties studiju kursa izvēlnei ***“Bakalaura darbs”***. TF personāls koordinē procesus, lai nodrošinātu šāda veida aizstāvēšanu, tāpat arī studentiem ir pienākums jau savlaicīgi tehniski sagatavoties.

5) TF dekanāta darbinieki sagatavo bakalaura darbu aizstāvēšanas grafiku un informē studējošos un recenzentus par konkrētu laika intervālu, kurā studējošajam notiks darba attālināta aizstāvēšana.

6) Recenzents nodrošina, lai studējošais sava bakalaura darba recenziju saņemtu vismaz 24 stundas pirms darba aizstāvēšanas. Recenzija tiek nosūtīta studējošajam uz e-pastu ar kopiju uz adresi teoldept@lu.lv.

7) Komisija iepriekš noteiktajā datumā un laika intervālā “*Microsoft Teams*” vidē nodrošina bakalaura darba aizstāvēšanu. Sistēmas stabilitātes nolūkos studenti aicināti prezentācijas pievienot no sava datora (un neizmantot tiešsaistes prezentācijas).

8) Bakalaura darbu aizstāvēšanā tiek piemērota LU un LU TF izdotajos tiesību aktos noteiktā kārtība. Tiesību aktos nenoregulētus jautājumus, kas saistīti ar attālinātās sēdes nodrošināšanas īpatnībām un neparedzētiem gadījumiem, tiešsaistē izlemj komisija.

9) Ja darbs nav bijis parakstīts ar drošo e-parakstu, studējošais saskaņā ar valstī tajā brīdi spēkā esošajām epidemioloģiskajām prasībām iesniedz TF dekanātā vienu izdrukātu, parakstītu un cietos vākos iesietu bakalaura darba eksemplāru. Bez tā nebūs iespējams saņemt diplomu.